jkorsvik/nowiki_second_scrape_merged huggingface dataset:
Mary av Teck

Mary av Teck (født 26. mai 1867 på Kensington Palace i London, død 24. mars 1953) var dronning av Storbritannia og keiserinne av India gjennom sitt ekteskap med Georg V av Storbritannia.
Hun var datter av hertug Franz av Teck, en sønn av hertug Alexander av Württemberg i hans morganatiske ekteskap med Claudine Rhédey von Kis-Rhéde. Hennes mor var Mary Adelaide av Cambridge, en datterdatter av Georg III av Storbritannia.
Mary forlovet seg med prins Albert, hertug av Clarence i 1891, eldste sønn av blivende Edvard VII av Storbritannia. Seks uker etter forlovelsen døde Albert av lungebetennelse.
Mary forlovet seg med Alberts yngre bror, den fremtidige Georg V.
De giftet seg den 6. juli 1893 i Chapel Royal ved St. James's Palace i London. 


== Barn ==
Edvard VIII av Storbritannia.
Georg VI av Storbritannia.
Mary, (1897–1965) gift 1922 med earl Henry av Harewood, (1882–1947).
Henry av Gloucester, (1900–1974) gift 1935 med Alice Montagu-Douglas-Scott, (1901–2003).
Georg av Kent, (1902–1942) gift 1934 med Marina av Hellas, (1906–1968).
John, (1905–1919).


== Stamtavle ==


== Referanser ==


== Eksterne lenker ==
 (en) Queen Mary of the United Kingdom – kategori av bilder, video eller lyd på Commons
Johan Gielen

Johan Gielen (født 23. februar 1968 i Mol i Belgia) er en DJ fra Nederland. Han lager dance, trance og hardtrance. Han har vært profesjonell DJ i over 10 år, og har gitt ut en rekke CD-er og LP-er. Gielen samarbeidet også med Svenson, og sammen lagde de DJ-teamet Svenson & Gielen, som både har spilt og laget musikk sammen. Deres mest kjente sang, The beauty of silence er en typisk trance-sang, og har vært veldig populær, både blant publikum og andre DJ-er som har remixet den. Twisted er hit nr2 over musikk de har laget i sammen. Gielen skal etter planen gi ut sin første singel-CD i 2006. 
Han spiller som regel på dance events som Trance Energy, Sensation og en rekke mindre happenings, som oftest i Nederland eller Belgia. 


== Eksterne lenker ==
(en) Offisielt nettsted 
(en) Johan Gielen på Discogs 
(en) Johan Gielen på MusicBrainz 
(en) Johan Gielen på SoundCloud 
(en) Johan Gielen på Spotify 
(en) Johan Gielen på Songkick 
(en) Johan Gielen på AllMusic
Kara (by)

Kara er en by i regionen Kara i det nordlige Togo. Byen er tidligere kjent som Lama-Kara. 
Den tidligere Togolesiske presidenten Gnassingbé Eyadéma ble født like i nærheten av byen.
Gnassingbé Eyadéma

General Gnassingbé Eyadéma (født Étienne Eyadéma; 26. desember 1937, død 5. februar 2005) var president i Togo fra 1967 frem til hans dødsfall i 2005. Han deltok i to suksessfulle kupp, i januar 1963 og i januar 1967, og greide å holde makta i de neste 38 årene.


== Referanser ==


== Eksterne lenker ==
(en) Gnassingbé Eyadéma – kategori av bilder, video eller lyd på Commons
Rumpetroll

Rumpetroll, eller amfibielarver, er overgangsformen, eller stadiet mellom egg og voksen,  hos amfibier. Uttrykket brukes mest om frosker og padder, men også salamandere har rumpetroll, skjønt disse likner mer på de voksne dyrene. Rumpetrollene er et larvestadium, tilsvarende yngel hos fisk.


== Bygning og levevis ==

Rumpetroll lever i vann og puster med ytre gjeller. Springpadders rumpetroll spiser mikroskopiske alger, mens rumpetroll av salamandere er rovdyr, slik som de voksne. De spiser små krepsdyr og insektlarver.
Rumpetroll har, like etter klekking fra egget, en hale som er lengre enn kroppen. De mangler andre lemmer, som bein. De kan ligne litt på en fisk, og har ytre gjeller som sitter som to fjæraktige dusker på hver side av hodet. Hos de fleste fiskegrupper er gjellene skjult bak et gjellelokk, men hos lungefisk og bikirer har ynglene ytre gjeller, slik som hos amfibier. Hos springpadder vil etter hvert bakben og forben vokse ut, og halen skrumper inn og forsvinner helt. Salamandernes rumpetroll er lengre enn froskenes, og har synlige anlegg til forbein fra de klekkes. Halen tilbakedannes ikke, og det mest synlige tegnet på at rumpetrollstadiet hos salamandere er over er at gjellene forsvinner.Hos noen salamanderarter gjennomgår dyrene ikke metamorfose, og forblir rumpetroll hele livet. Dette fenomenet kalles pedomorfose, og er kjent blant annet fra den meksikanske axolotlen.


== Fra rumpetroll til frosk ==

Etter gjennomført larvestadie vil rumpetrollet gjennomgå en metamorfose til det voksne dyret. Selve metamorfosen hos amfibier varierer sterkt. Hos ormepadder og salamandere er metamorfosen i første rekke et spørsmål om å gå over fra å puste med gjeller til å puste med lunger.


=== Omlegging av blodløpet ===
Sirkulasjonssystemet hos rumpetroll har en tilsvarende arkitektur som den man finner hos fisk, der aorta fører blod fra hjertet framover mot halsen for så å greine opp i en serie gjellebuer som følger gjellene fra buksiden og opp til ryggsiden, der de igjen samles til en sentral arterie. Noen av disse buene tilbakedannes, men et par blir halspulsåre hos det voksne dyret, et par blir aorta-buer, de bakerste går over til å bli lungepulsårer.


=== Omlegging av mage og tarm ===
Omleggingen av kroppen dreier seg hovedsakelig om endring av proporsjoner, og har ikke samme dramatiske dyptgripende effekter som hos springpadder. I tillegg til at de anlegger lemmer, vil rumpetroll hos padde- og froskearter bytte kosthold fra alger til smådyr, og gå over fra en lang, spiralformet tarm for å fordøye planter til en kort kjøttetertarm. I denne perioden er det vanskelig for rumpetrollet å ta til seg mat, og halen blir absorbert og brukt som «byggemateriale» til omleggingen av kroppen.


== Kilder ==


== Eksterne lenker ==
(en) Tadpoles – kategori av bilder, video eller lyd på Commons 
(en) Tadpole – galleri av bilder, video eller lyd på Commons
John Petrucci

John Peter Petrucci (født 12. juli 1967 på Long Island i staten New York i USA) er en amerikansk gitarist og er en av de tre grunnleggende medlemmene til det progressive metalbandet Dream Theater. Han har blitt invitert til G3 seks ganger - flere enn noen annen gitarist ( med unntak av Steve Vai).   


== Biografi ==
John Petrucci ble født 12. juli 1967 i Kings Park, New York, til en italiensk-amerikansk familie. Han begynte å spille gitar da han var åtte år, da han observerte at storesøsteren hans fikk lov til å være sent oppe for å øve på piano. Han sluttet når han skjønte at han fortsatt måtte legge seg til sin fastsatte tid. Han begynte å spille igjen når han fylte tolv. Inspirert av band som Led Zeppelin, Black Sabbath og AC/DC bestemte han seg for å øve minst seks timer om dagen. Senere oppdaget han progressiv rock og heavy metal, og hentet inspirasjon fra Rush, Yes, Iron Maiden, Dixie Dregs og Metallica.  
Han gikk på Berklee College of Music i en kort periode, sammen med sin barndomsvenn, bassisten John Myung. Her møtte de trommeslager Mike Portnoy og sammen dannet de bandet Majesty i 1985. Bandet ble senere omdøpt til Dream Theater, da «Majesty» allerede var tatt av et annet band. John Petrucci har produsert samtlige Dream Theater-album siden Metropolis Pt. 2: Scenes from a Memory (1999) sammen med trommeslager Mike Portnoy. 
Petrucci ble kåret til den 9. raskeste «shredderen» av GuitarONE Magazine i april 2003. I 2007 ble han kåret til «Årets gitarist» av Total Guitar, og «Beste metal-gitarist» i Guitar Player i en avstemning blant leserne.


== Referanser ==


== Eksterne lenker ==
(en) Offisielt nettsted 
(en) John Petrucci – kategori av bilder, video eller lyd på Commons 
(en) John Petrucci på Internet Movie Database 
(en) John Petrucci hos Rotten Tomatoes 
(en) John Petrucci hos The Movie Database 
(en) John Petrucci på Discogs 
(en) John Petrucci på MusicBrainz 
(en) John Petrucci på Encyclopaedia Metallum 
(en) John Petrucci på Encyclopaedia Metallum 
(en) John Petrucci på Spotify 
(en) John Petrucci på Songkick 
(en) John Petrucci på Last.fm 
(en) John Petrucci på AllMusic 
John Petrucci på Twitter 
John Petrucci på Facebook 
John Petrucci på Instagram 
John Petrucci på YouTube
Kara (region)

Kara er en av Togos 5 regioner. Byen Kara er administrasjonssentrum i regionen. Andre større byer er Bafilo, Bassar og Niamtougou. Ved folketellingen i 2010 hadde regionen 769 940 innbyggere.


== Referanser ==
Astenosfære

Astenosfæren (fra gresk a + stenos «uten styrke») er et geologisk sjikt i Jordens  lagdeling som ligger cirka 10–20 km (muligvis dybdeutbredelse til 400 km) under jordoverflaten. I astenosfæren foregår det langsomme strømninger i den seige magmamassen, som kalles mantelstrømmer. Det er varmen fra Jordens indre som driver mantelstrømmene. Astenosfæren utgjør den «myke» sonen i den øvre mantelen, som ligger rett under litosfæren, som igjen er involvert i platebevegelsene og isostatiske tilpasninger. 
Selv om astenosfærens eksistens ble antatt allerede i 1926, ble dens eksistens først bekreftet ved det store jordskjelvet i Chile 22. mai 1960. 


== Eksterne lenker ==
San Diego State University, "The Earth's internal heat energy and interior structure" Arkivert 3. mars 2011 hos Wayback Machine. (en)
Mantelen

Mantelen, som betyr kappe, ligger under jordskorpa og over jordens kjerne. Den ytterste delen av mantelen består av faste, tunge bergarter og utgjør sammen med de lettere bergartene i jordskorpa det vi kaller litosfæren eller steinsfæren (sfære betyr kule). Litosfæren er hard og går ned til ca. 100 km under jordoverflaten. Det finnes to forskjellige mantler: Ytre og indre mantel. Den indre mantelen består av flytende bergmasse. Den er mer tynnflytende jo nærmere kjernen den ligger. 
Mantelen deles i to ulike lag som igjen kan inndeles videre:

Nedre mantel av seigt flytende stein (periodotitt), med en tykkelse på 2 190 km som strekker seg fra 700 km dybde til 2 890 km dybde. Temperaturen øker med dybden fra 1 650 °C til 3 370 °C og tettheten i den nedre mantelen øker fra 4,4 g/cm³ til 5,5 g/cm³.Øvre mantel av seigt flytende stein, med en tykkelse på 600–670 km som strekker seg fra 30–100 km dybde og ned til 700 km dybde. Temperaturen øker med dybden fra 1 250 °C til 1 650 °C og tettheten i den øvre mantelen øker fra 3,0 g/cm³ til 4,4 g/cm³. Øvre mantel er igjen inndelt i to lag med grense på 70–400 km dyp: Astenosfæren nederst og øverst Litosfæren hvor øverste mantel står i direkte kontakt med jordskorpen langs Moho-linjen. Grensen mellom Litosfære og Astenosfære markerer en temperaturgrense hvor temperaturen øker fra 1 250 °C til 1 450 °C. Det skjer faseoverganger i silikater i mantelen ved 440 km og 670 km dybde, og dette øker trykkbølgers hastighet.Fra mantelen kan smeltet stein stige opp til overflaten og danne såkalte varmeflekker under jordskorpen, som i Yellowstone nasjonalpark og under Island. Varmeflekkene presser jordskorpen opp der hvor de oppstår. På den andre siden kan stykker av størknet litosfæreplate synke ned gjennom hele mantelen og ned til kjernen på 2 890 km dybde.


== Eksterne lenker ==
]http://www.tu.no/artikler/disse-underjordiske-kjempeballongene-skal-avslore-jordas-energisammensetning/358438 Disse underjordiske kjempeballongene skal avsløre jordas energisammensetning]
Jurassic World Dominion

Jurassic World Dominion er en amerikansk science fiction-eventyrfilm fra 2022. Filmen er regissert av Colin Trevorrow, som også har skrevet manus sammen med Emily Carmichael. Det er oppfølgeren til Jurassic World: Fallen Kingdom fra 2018, den sjette delen i Jurassic Park-serien og den tredje filmen i Jurassic World-trilogien.
Filmen hadde premiere i Norge 9. juni 2022, utgitt av Universal Pictures.


== Skuespillere ==
Chris Pratt som Owen Grady. Veteran fra US Navy, og tidligere Jurassic World-ansatt ansvarlig for opplæring av Velociraptorer. Han er Claires kjæreste, og Maisies adoptiv-far.
Bryce Dallas Howard som Claire Dearing: Tidligere sjef for Jurassic World, og grunnlegger for Dinosaur Protection Group. Owens kjæreste, og Maisies adoptiv-mor.
Laura Dern som Dr. Ellie Sattler.
Jeff Goldblum som Dr. Ian Malcolm: Tidligere konsulent for Jurassic Park
Sam Neill som Dr. Alan Grant: Paleontolog, en konsulent
DeWanda Wise som Kayla Watts: En tidligere pilot, som hjelper Owen og Claire på deres oppdrag.
Mamoudou Athie som Ramsay Cole: Kommunikasjonssjef for Biosyn Genetics
Isabella Sermon som Maisie Lockwood: Etterkommer av Benjamin Lockwoods datter, Charlotte
Campbell Scott som Dr. Lewis Dodgson: Biosyn-sjef som arrangerte kidnappingen av Maisie og Beta
B.D. Wong som Dr. Henry Wu: Genetiker som er ansatt et program for dinosaur-kloninger
Omar Sy som Barry Sembène: Tidligere dyretrener som jobbet med Owen på Jurassic World, og som nå er en fransk etterretningsagent.
Justice Smith som Franklin Webb: Tidligere Jurassic World-tekniker, og aktivist.
Daniella Pineda som Dr. Zia Rodriguez: En veterinær og aktivist.


== Referanser ==
Sauda-klassen

Sauda-klassen, i 1950-årene også kalt AMS-klassen, omfatter ni minesveipere og ett minejaktfartøy, basert på en amerikansk konstruksjon fra like etter andre verdenskrig. Skipene bestod utelukkende av ikkemagnetiske materialer, som tre, kobber, bronse o.l. Samtlige er oppkalte etter norske elver: Kvina, Ognaelva, Saudaelven, Sira, Tanaelven, Tista, Utla, Vosso, Altaelven og Glomma.
Båtene tjente fra 1953 fram til 1996, hvorav noen av de amerikanske båtene først gjorde tjeneste i US Navy og andre mariner. De norske båtene gjorde tjeneste fra cirka 1955.


== Historikk ==
Sauda-klassen var en videreføring av den amerikanske NYMS-klassen minesveipere, Norwegian Yard Mine Sweeper, finansiert av den amerikanske stat som del av  USAs våpenhjelp til Norge.


=== Produksjon ===
Dette var skipene som ble produsert:

Fem skip av Hodgeson Brothers i Maine, USA
Tre skip av Westermoen Båtbyggeri & Mekaniske Verksted A/S i Mandal, senere Båtservice Verft A/S: KNM «Ogna» (1954), KNM «Kvina» (1954), KNM «Utla» (1955)
Ett skip av Skaalurens Skibsbyggeri i Rosendal: KNM «Vosso» (1954)
Ett skip av De Forende Båtbyggerier i Risør: KNM «Tista» (1954)Av disse ti står kun amerikanskkonstruerte KNM «Alta» (M314) igjen, hun er nå museumsskip.


== Referanser ==
Lomé-Tokoin lufthavn

Lomé-Tokoin Airport (Gnassingbé Eyadéma International Airport) er en flyplass i Lomé i Togo. I 2004 reiste 234,557 passasjerer gjennom flyplassen.


== Ruter og selskaper ==
Afriqiyah Airways (Accra, Tripoli)
Air Burkina (Cotonou, Ouagadougou)
Air France (Paris)
Air Ivoire (Abidjan, Accra, Libreville)
Air Senegal International (Abidjan)
Avirex Gabon (Bamako, Cotonou, Port Gentil)
Ethiopian Airlines (Accra, Addis Abeba)
Royal Air Maroc (Cotonou)
Toumaï Air Tchad (Douala)
West African Airlines (Abidjan, Cotonou, Douala)


== Eksterne lenker ==
Offisielt nettsted 
(en) Lomé-Tokoin International Airport – kategori av bilder, video eller lyd på Commons
Baywatch

Baywatch er en amerikansk drama- og actionserie som gikk på NBC fra 1989 til 2001. Serien handler om noen livreddere i Los Angeles County som patruljerer de folkerike strendene der.
Baywatch hadde premiere på NBC i 1989, men ble kansellert etter bare èn sesong. David Hasselhoff følte at serien hadde potensial, og gjenoppfrisket den til verdensmarkedet i 1991. Han investerte sine egne penger, og i tillegg til å være en av hovedrolleinnehaverne fungerte han også som produsent til serien. Baywatch ble en stor suksess, spesielt i USA, og ledet til en spinoff-serie: Baywatch Nights, samt en TV-film kalt Baywatch: Hawaiian Wedding (2003). I 2017 kom en spillefilmversjon.
I den tiende sesongen ble handlingen i serien flyttet til Hawaii, og navnet ble endret til Baywatch Hawaii.
David Hasselhoff hadde hovedrollen som «Mitch Buchannon» i serien. I tillegg var flere andre skuespillere med i serien, og flere av disse, særlig de kvinnelige, ble kjent gjennom sin opptreden som livvakt, deriblant Pamela Anderson, Erika Eleniak, og Carmen Electra.
Helt i starten brukte de sangen «Save Me» av Peter Cetera som kjenningsmelodi, men denne ble byttet ut allerede i første sesong med «I'm always here» av Jimi Jamison.
Baywatch ble i perioder omdiskutert og kritisert for å fokusere for mye på skuespillernes utseende, og har av enkelte blitt stemplet som sexistisk. Av naturlige årsaker vises skuespillerne ofte kun iført badetøy i episodene og fokuset på kropp, særlig på de kvinnelige skuespillerne, ble ofte kritisert.
Sommeren 2019 viste TV 2 en remastered utgave av serien i HD og 16:9 bildeformat.


== Rolleliste ==


=== Baywatch (1989–1999) ===


=== Baywatch Hawaii (1999–2001) ===


== Annet ==
Det er laget en parodi på Baywatch som het Son of the Beach. Denne ble sendt på TV 2 i Norge.


== Eksterne lenker ==
(en) Offisielt nettsted 
(en) Baywatch – kategori av bilder, video eller lyd på Commons 
(en) Baywatch på Internet Movie Database 
(en) Baywatch på Rotten Tomatoes 
(en) Baywatch på Metacritic 
david-hasselhoff.com – flerspråklig sider for David Hasselhoff fans
Baywatch på Wikia
Jason Newsted

Jason Curtis Newsted (født 4. mars 1963 i Battle Creek, Michigan) er en amerikansk bassist fra California. 
Han er mest kjent for å ha spilt i Metallica og for Ozzy Osbourne. Newsted spiller i dag i bandene Newsted, Voivod og Rock Star Supernova.
Newsted forlot Metallica i 2001 på grunn av uenighet med James Hetfield. Han ble innlemmet i Rock and Roll Hall of Fame i april 2009 sammen med sine tidligere bandmedlemmer i Metallica. Han spilte også noen sanger med Metallica på deres 30-årsjubileum i desember 2011.


== Referanser ==


== Eksterne lenker ==
Offisielt nettsted 
(en) Jason Newsted – kategori av bilder, video eller lyd på Commons 
(en) Jason Newsted på Internet Movie Database 
(en) Jason Newsted hos The Movie Database 
(en) Jason Newsted på Discogs 
(en) Jason Newsted på MusicBrainz 
(en) Jason Newsted på Encyclopaedia Metallum 
(en) Jason Newsted på Last.fm 
(en) Jason Newsted på AllMusic 
Jason Newsted på Twitter 
Jason Newsted på Facebook
Napalm

Napalm blir vanligvis brukt om en gruppe brennbare væsker eller geléer som blir brukt i krig, også kalt brannbomber. Det ble brukt for første gang ved St. Lo under invasjonen i Normandie, og ble videreutviklet og brukt av det amerikanske forsvaret under Koreakrigen og Vietnamkrigen.
Natt til 10. mars 1945 slapp amerikanske bombefly 1665 tonn napalmbomber over Tokyo. I løpet av natten ble nær 100 000 sivile japanere drept. Fra mars til august 1945 gjennomførte amerikanerne liknende flyangrep over 60 japanske byer.
I 2. verdenskrig brukte man napalm som var en miks av 46 deler polystyrene, 33 deler bensin og 21 deler benzen.


== Referanser ==
Hardstyle disco

«Hardstyle Disco» er navnet på en sang laget av Yoji Biomehanika. Den forente Hardtrance og Hardcore til sjangeren Hardstyle. «Hardstyle Disco» ble med én gang likt av veldig mange tilhengere fra begge sjangrene, og ble enormt populær. På grunn av dette er den trolig verdens mest kjente hardstyle-sang, som det har blitt laget titalls remixer av. Den ble spilt for første gang på ravet Sensation i 2001, av Yoji Biomehanika.
Nordahl Bruns gate (Oslo)

Se pekerside for flere forekomster av Nordahl Bruns gate.Nordahl Bruns gate (5-19, 6-22D) er en cirka 450 meter lang gate på Meyerløkka i Oslo som går fra Ullevålsveien ved Vår Frelsers gravlund til Pilestredet. Kunstindustrimuseet ligger langs gaten (inngang fra St. Olavs gate). Vest for Langes gate ligger Pilestredet park nord for gaten, adskilt ved en mur («Smittemuren»).
Den fikk sitt navn i 1864 og er oppkalt etter biskop og dikter Johan Nordahl Brun tekstforfatteren av Bergenssangen (1745–1816).


== Referanser ==


== Litteratur ==
Knut Are Tvedt, red. (2010). «Nordahl Bruns gate». Oslo byleksikon (5. utg.). Oslo: Kunnskapsforlaget. s. 386. ISBN 978-82-573-1760-7.
Jødinden

Jødinden, elleve blomstrende tornekviste er en diktsamling av Henrik Wergeland, utgitt høsten 1844. 
Diktene ble skrevet mens han lå på sykeleiet. Boka kan betraktes som et supplement til Jøden fra 1842.I denne samlingen konsentrerer Wergeland seg mer om de jødiske kvinnene og deres offer. Noen av stykkene er små skuespill, og et par av dem har vært yndede framføringsnumre i regi av suttung-grupper for barn og unge, spesielt «Sjelekamp og Seier» og «Blodet». Det første, en enakter, handler om en jødisk mor som får sønnen sin drept på guttens fødselsdag, og som velger å beskytte og oppdra sønnens morder, en forsømt gutt fra gata. Det andre stykket forteller om to jenter, den ene jødisk, den andre kristen, som beviser for hverandre at de begge har det samme blodet av samme farge, etter at den jødiske jenta er blitt mobbet for «verre blod» av en lekekamerat. Med barn og unge er det bare første del, Barnet, som er satt opp.
Diktene «Paa Sygelejet» og «Følg Kaldet» er mer personlige. Det første regnes til «dødsleiediktene», mens det siste nok er å regne for et programdikt. I forbindelse med Wergelandsfesten på Tangen har det vært regnet som en ære for smågutter å få være med på opplesningen av dette diktet.
Mange av Wergelands dikt er blitt satt opp med barn og unge som utøvere, for eksempel "Røst i Ørkenen", «Jeg er nu saadan, jeg» og «Kvinnene på Kirkegården» - et av Wergelands store toleransedikt, og i slekt med «De tre» som står i diktsamlingen Jøden fra 1842, og med «I Tordenen» i hans første diktsamling fra 1829.
I 1983 fikk hele diktsyklusen Jødinden dramatisk form på Suttungteatret, med teatrets voksne skuespillere. Svein Gundersen var regissør, arkitekt Tore Lahn scenograf, Karen Høie spilte den krevende rollen som Tabitha.


== Innhold ==
«Paa Sygelejet»
«Tornekviste?»
«Blodet» 1. «Barnet», 2. «Jomfruen», 3. «Mødrene», med tre deler: Ildebranden, Sammentreffet, Taknemmelighed.
«Den lykkelige Viv»
«Sjelekamp og seier»
«Kvinderne på Kirkegaarden»
«Drengen ved ‘Blåaporten’» 1. «Djurgårdsreisen», 2. «Afreisen», 3. «Afhentningen».
«Røst i Ørkenen»
«Jeg er nu saadan jeg! (statsøkonomisk)»
«Følg Kaldet!»
«Kaadt Ukrudt»
«Efterretningen» (Anhang)


== Referanser ==


== Eksterne lenker ==
Jødinden på sceneweb https://sceneweb.no/nb/production/37705/J%C3%B8dinden-1983-4-17